  Майя Бывальцева Удмуртиын пересьёс но сӧсыръёс понна приёмной семьяос кылдытозы. Со сярысь тупатонъёсты элькунын улӥсьёслы мерлыко юрттэт сётонъя катэ 26-тӥ коньывуонэ Кун Кенешлэн 35-тӥ сессияз кутӥзы, ивортӥз улосвыл парламентлэн пресс-службаез. Приёмной семьяе мерлыко юрттэтлы кулэяськись огназы кылем 60 арессэс ортчем воргоронъёсты но 55 арессэс ортчем кышномуртъёсты басьтыны луоз. Сыӵе адямиос Удмуртиын но быдэс Россиын трос гинэ, пусйиз Кун Кенешысь ужъя, мерлыко политикая но ветеранъёслэн ужпумъёссыя ялан ужась ӧрилэн тӧроез Алексей Чернов. Туннэ Удмуртиын пересьёслы элькун юрт-интернатэ черодын 87 котыр адями, 15 семьяос мӧйыосты асьсэ семьяязы кутыны дась ни. Катын сыӵе опекунъёслы толэзьлы быдэ коньдон тырыны чакламын. Оскиськом, та кичӧлтон элькунамы кулэ луоз, нош пересьёслы приёмной семьяын улыны умой условиос кылдытӥськозы Алексей Чернов, Удмуртилэн Кун Кенешысьтыз ужъя, мерлыко политикая но ветеранъёслэн ужпумъёссыя ялан ужась ӧрилэн тӧроезПересьёсты утялтӥсь адямилы толэзьлы быдэ тыронлэсь быдӟалазэ элькун кивалтэт юнматоз.  Тодэ вайытом, сессия кутскон азьын Кун Кенешлэн тӧроез Владимир Невоструев Пичи Пурга школаысь 9 классэз йылпумъям нылашлы Яна Александровалы Россиысь Федераци Кенешлэсь «За проявленное мужество» медальзэ сётӥз. Тегъёс: Мерлык Ижкар Удмуртия КунКенеш катрадлык арлыдоос  